Polisieman vas vir korrupsieDie beampte wat in hegtenis geneem is. Foto: SAPD ŉ 32-jarige polisiekonstabel van die Wes-Kaapse teenkorrupsie-eenheid is in hegtenis geneem op aanklag van korrupsie. Konst. Noloyiso Rwexana, woordvoerder van die polisie, het gesê die beampte is in Villiersdorp in hegtenis geneem op aanklag van korrupsie en dwelmhandel. Volgens Rwexana is die beampte in hegtenis geneem terwyl hy aan diens was. Hy word tans in Caledon aangehou. Die verdagte sal na verwagting Dinsdag in die hof verskyn.